
REPUBLIKA HRVATSKA
VARAŽDINSKA ŽUPANIJA
OPĆINA JALŽABET
Općinsko vijeće
Klasa: 024-01/22-01/06
Urbroj: 2186-4-01-1-22-1
Jalžabet, 29.03.2022. godine


Temeljem Poslovnika o radu Općinskog vijeća Općine Jalžabet, članak 89. („Službeni vjesnik Varaždinske županije“ br. 43/09) sastavljen je 

ZAPISNIK
sa 7. sjednice Općinskog vijeća Općine Jalžabet, održane 01.02.2022. godine, u Domu kulture Jalžabet. Početak sjednice u 18.30h.

Prisutni vijećnici: Domagoj Cafuk, Tomislav Gluhak, Damir Hruško, Sandra Hruško, Davomir Jagačić, Nikola Križanić, Ljubica Sačić, Siniša Sreček, Vladimir Tenšić, Nikola Vuković, Miladin Žerajić,
Odsutni vijećnici: Snježana Arić i Mirko Magić
Ostali prisutni: Rajko Solar -općinski načelnik, Borko Mikić -pročelnik JUO i Siniša Radiković -direktor Prekom d.o.o.

Sjednicu vodi predsjednik Općinskog vijeća Siniša Sreček. Pozdravlja prisutne, napominje da se sjednica audio snima, konstatira da je na sjednici prisutno deset vijećnika. 
Potvrđuje se kvorum za pravovaljano donošenje odluka i predlaže sljedeći dnevni red:
1. Usvajanje zapisnika sa 6. sjednice Općinskog vijeća
2. Aktualni sat
3. Donošenje odluke o pokretanju postupka za izradu i donošenje 4. izmjena i dopuna  
    prostornog plana Općine Jalžabet
4. Donošenje odluke o načinu pružanja javne usluge sakupljanja komunalnog otpada na  
    području Općine Jalžabet
5. Donošenje odluke o otpisu nenaplativih i zastarjelih potraživanja
6. Donošenje odluke o kupnji nekretnine
7. Odluka o II izmjeni i dopuni Odluke o koeficijentima za obračun plaće službenika i  
    namještenika Općine Jalžabet
8. Donošenje odluke o raspoređivanju sredstava za redovito financiranje političkih stranaka i 
    vijećnika izabranih s liste grupe birača zastupljenih u Općinskom vijeću Općine Jalžabet za  
    2022. 
9. Razno	

Predsjednik Općinskog vijeća stavlja prijedlog dnevnog reda na glasanje. 
Usvojen je jednoglasno od strane prisutnih vijećnika. 
Točka 1. Usvajanje zapisnika sa 6. sjednice Općinskog vijeća
Predsjednik Općinskog vijeća stavlja prijedlog zapisnika sa 6. sjednice Općinskog vijeća na glasanje.
Za prijedlog glasa svih deset vijećnika. Prijedlog je prihvaćen.
Točka 2. Aktualni sat
Predsjednik Općinskog vijeća Siniša Sreček poziva vijećnike na postavljanje pitanja načelniku.
Ljubica Sačić, pita dali je moguće postojeća prometna ogledala razmjestiti unutar postojećeg rasporeda tako da se na važnija raskrižja postave veća ogledala a postojeća manja bi se postavila na manje važna raskrižja.
Davomir Jagačić, pita kada će se postaviti javna rasvjeta na Pustikama. Smatra da se kao usporivači brzine postavljaju semafori umjesto ležećih policajaca koji su spominjani na ranijim sjednicama. Navodi primjere po drugim naseljima.
Predsjednik Općinskog vijeća pozdravlja Tenšić Vladimira koji se upravo pridružio sjednici. Od ovog trentka je prisutno jedanaest vijećnika. Moli za poštivanje vremena početka sjednice.
Nikola Vuković,  pita u kojoj je fazi projekt otkupa zemljišta za „Gomilu“.
Tomislav Gluhak, postavlja pitanje o nalazima koji su u medijima spominjani kao pronalasci na „gomili“, pita dali se stvarno radi o tih par kamenčića.
Domagoj Cafuk, pita u kojoj fazi su ulaganja u Sportski centar posebno jer su sredstva za ulaganja najavljena u proračunu za 2022. godinu, smatra da je objekt slabo korišten i da strojevi koji se nalaze kod centra nisu na primjerenom mjestu te nanose kamenje i blato na sportske terene.
Predsjednik općinskog vijeća poziva općinskog načelnika da odgovori na postavljena pitanja vijećnika.
Rajko Solar odgovara da su prometna ogledala u fazi nabave za dva raskrižja. U ovom momentu od ŽUC-a ne dobivamo ništa. Putem ŽUC-a bi se u Jakopovcu trebalo urediti raskrižje i to tokom ove godine. Ovih dana zaposlenici komunalnog odjela obilaze općinu te se utvrđuju dodatne lokacije za javnu rasvjetu. Led rasvjeta ide dalje, na redu su Novakovec i Jakopovec. Jedan dio rasvjete raditi će se i tokom slijedeće godine. Što se tiče semafora, projektanti su obišli lokacije, održali smo sastanak sa predstavnicima MUP-a, prijedlog je da se ne stavljaju takozvani ležeći policajci kao usporivači prometa već kamere i semafori. Određena sredstva smo osigurali u proračunu. Odrediti će se prioriteti i rješavati problematične lokacije. Za gomilu mogu reći da projekt ide u nekom smjeru, prikupljamo podatke o vlasnicima gomile i poslati ćemo ih u županiju, dalje projekt prijavljuje županija te će ona otkupljivati zemljišta. Sudjelovao sam na prezentaciji u Zagrebu, nalazi su takvi kakvi jesu, vidjeli smo ih. Žalosti da na sportskim terenima ima kamenja od strojeva i oni sami tamo smetaju. Pokrenuli smo dva geodetska elaborata za dvije lokacije. Preseliti ćemo strojeve na drugu lokaciju kad se riješi vlasništvo, urediti će se prostori za radnike. Sportski centar upravo prijavljujemo na dva natječaja Ministarstva turizma i sporta, prijavili smo teniske terene, smatramo da sa time imamo najveće šanse na natječaju. Idemo na natječaje da maksimalno izvučemo svaku kunu i manje opterećujemo proračun općine Sa oba nogometna kluba i streličarima imamo dobru suradnju ali očekujem i malo više aktivnosti od njih po natječajima. Projekt streličarskog doma koji prošle godine nije prošao ide dalje, ljestvica tog natječaja se pomiče i ima naznaka da postoji mogućnost da tu prođemo. 
3. Donošenje odluke o pokretanju postupka za izradu i donošenje 4. izmjena i dopuna prostornog plana Općine Jalžabet
Predsjednik općinskog vijeća poziva općinskog načelnika da predstavi točku.
Rajko Solar, Prostorni plan Općine Jalžabet nije mijenjan od 2016. godine. Zahtjeva za izmjenom je bilo puno. U prilogu dokumentacije za ovu sjednicu dobili ste pojašnjenje sa svim do sada zaprimljenim zahtjevima. Ugovorili smo posao izrade sa firmom koja će odraditi stručni dio. Pozivam vas da također javite ljudima da se zahtjevi za dopunom prostornog plana zaprimaju.  
Predsjednik Općinskog vijeća poziva vijećnike na postavljanje pitanja vezana uz 3. točku. Nema pitanja vijećnika.
Predsjednik Općinskog vijeća stavlja prijedlog točke 3. na glasanje. 
Za prijedlog glasa svih jedanaest vijećnika. Prijedlog je prihvaćen.
4. Donošenje odluke o načinu pružanja javne usluge sakupljanja komunalnog otpada na području Općine Jalžabet
Predsjednik općinskog vijeća poziva Sinišu Radiković -direktor Prekom d.o.o. da obrazloži prijedlog odluke. 
	
Siniša Radiković, poziva da se i Općina Jalžabet pridruži konceptu koji primjenjuje Prekom d.o.o. u poslu prikupljanja i obrade otpada tzv. „Zero waste“ Trenutno je Prekom d.o.o sa partnerima na 65% prikupljanja. Općina Jalžabet je na 25%. I ove godine dobiti će se kazna zbog nedovoljnog prikupljanja i obrade otpada. 55 tona otpada je previše odloženo a nije obrađeno i zbog toga će se morati platiti kazna. Odluka je koncipirana da bude poticajna za korisnike i socijalna jer predviđa popuste. Priloženi cjenik potvrđuje da su cijene puno povoljnije od cijena koje ima Čistoća d.o.o. Cijene su od 15 do 130% niže. Od prvog svibnja krenulo bi sakupljane na kućnom pragu sa četiri spremnika, crni i smeđi dobavlja Prekom, plavi i žuti su već u vlasništvu općine. Svako korisnik dobiva vreću za staklenu i metalnu ambalažu. Korisnici će dobiti kompletnu informaciju o uslugama i cijenama, obavijest i kalendar odvoza, uputu za svaku kantu za odvajanje. Pokušati ćemo ako uvjeti zbog Covida dozvole i organizirati javnu tribinu. Dalje navodi detalje načina odvoza otpada, prikupljanja pojedinih vrsta otpada, ciklusa odvoza. Korisnici će potpisivati izjave i otpremnice sa Prekom d.o.o. Poziva na postavljanje pitanja vijećnicima. 
	
Davomir Jagačić, navodi da biootpad on nema, što sa time.
	
Siniša Radiković, svi korisnici dobivaju i smeđu kantu ali ako je ne žele neće je ni trebati koristit. Iskustvo govori da je na selu više biootpada nego u gradovima. 
	
Tomislav Gluhak, dobio sam četiri papira a4 i četiri papira a5, što sad to je. Pita što sa razbijenim bocama.
	
Siniša Radiković, svima ćemo dodatno objasniti način sakupljanja, plan je po mjesnim odborima organizirati tribine. Razbijene boce se odlažu u crni spremnik.
	
Tomislav Gluhak  pita za otpad koji proizvodi frizerski salon njegove supruge. 
	
Siniša Radiković, otpad kosu koju proizvodi frizerski salon sukladno naputku ministarstva, mora se predavati kao 200129 ključni broj. Ta usluga se posebno ugovara za pravne osobe. Nadalje objašnjava detalje prikupljanja pojedinih vrsta otpada i količine.
	
Ljubica Sačić skreće pažnju na pogrešno upisane nazive naselja u prijedlogu odluke.
	
Borko Mikić, provjeriti će se i ispraviti greške u nazivima naselja.
	
	Tomislav Gluhak tvrdi da nije dobio odgovor na pitanje.

	Siniša Radiković ponavlja način sklapanja ugovora za pravne osobe.

	Rajko Solar, moli pojašnjenje od strane Siniše Radikovića za fizičke i pravne osobe.

	Siniša Radiković ističe da se razlikuje način sklapanja ugovora za usluge pravnim i fizičkim osobama.

	Rajko Solar, ova odluka je bila na javnom savjetovanju, imali ste svi mjesec dana vremena za primjedbe i napomene. Niste pitali ništa. Predsjednik vijeća će staviti na glasanje odluku sa primjedbama Ljubice Sačić. Kolega Radiković je svima odgovorio na pitanja. Što pravnim a što sa fizičkim osobama.

	Predsjednik općinskog vijeća stavlja točku na glasanje.

	Osam vijećnika je za, jedan suzdržan i tri protiv. Prijedlog odluke je prihvaćen. 

5. Donošenje odluke o otpisu nenaplativih i zastarjelih potraživanja

Predsjednik općinskog vijeća pozivna načelnika općine da predstavi točku.

Rajko Solar, ova odluka donosi se sukladno zakonu, prema nalazu revizije. Dobili ste detaljno iznose koje moramo otpisati. Tko želi još detaljnije informacije može se javiti u općinu sukladno zahtjevu za pravom na pristupu informacijama.

Davomir Jagačić, pita dali dužnici od prije 2014. i dalje ne plaćaju. 

Rajko Solar, podaci o dužnicima nisu tajni, možete dobiti informacije. Podatke o dužnicima ćemo objavljivati, kao i podatke sa dužnicima sa kojima smo sklopili sporazume o obročnoj otplati. 03.06.2021. naslijedili smo milijun kuna otvorenih dugova prema općini. Naplatili smo 250.000 kuna. Neki ljudi godinama duguju općini, neki primaju sredstva od općine a dužni su istovremeno po drugim stavkama, zašto se tako radilo ja to ne znam.

Tomislav Gluhak, smatra da reda mora biti, svatko neka plaća svoje troškove, neka se ljudi prime posla, daje podršku načelniku da se uvede reda.

Ljubica Sačić, pita kako se kome otpisuje dug, netko je redovit plaćao troškove dok drugi su stvarali dugove. Nije pravedno.

Rajko Solar, većina ljudi plaća svoje obaveze. Ove godine smo kod podjele božićnica provjeravali dugove prema općini. Ova odluka je sukladna zakonu i mi je moramo donesti. Redovito se provjerava tko podmiruje obveze, sporazum o obročnoj otplati dugovanja je opcija koju nudimo dužnicima.

Predsjednik općinskog vijeća stavlja točku na glasanje.

	Prijedlog odluke je prihvaćen jednoglasno.
 
6. Donošenje odluke o kupnji nekretnine

Predsjednik općinskog vijeća pozivna načelnika općine da predstavi točku.

Rajko Solar, ovu kupnju parcele smo naslijedili od bivše vlasti. Nisam mogao utjecati na pregovore. Odvjetnički ured je ranije za općinu pregovarao za kupnju predmetne parcele, situacija nas je takva dočekala. Cijena je takva kakva je, po meni visoka ali je dogovorena ranije. U pitanju je manja površina. Ranijih godina nisu rađene procjene niti jednog zemljišta sa mišljenjem procjeniteljskog povjerenstva. Pozivam vas da odluku podržite i da se ta parcela kupi.

Tomislav Gluhak, navodi različite primjere kupoprodaja i interese općine i stanovništva.

Nikola Vuković poziva predsjednika vijeća da sjednicu vodi sukladno točkama Dnevnog reda.

Predsjednik općinskog vijeća stavlja točku na glasanje.

	Prijedlog odluke je prihvaćen jednoglasno.

7. Odluka o II izmjeni i dopuni Odluke o koeficijentima za obračun plaće službenika i namještenika Općine Jalžabet

Predsjednik općinskog vijeća poziva načelnika općine da predstavi točku.

Rajko Solar, odluka je pripremljena sukladno propisima. Predlažem da se komunalnom redaru poveća plaća. Isto tako predlažem da se plaća voditeljici odjela računovodstva izjednači sa plaćom voditelja komunalnog odjela. 
Predsjednik općinskog vijeća poziva vijećnike na raspravu.

Ljubica Sačić, slažem se da se plaća poveća komunalnom redaru, protiv sam smanjivanja plaće bilo kome. Upravo sam za to da se svima povećaju plaće ukoliko je to ikako moguće.

Miladin Žerajić, smatra da nije vrijeme za smanjivanje plaća. Treba uzeti u obzir vrijeme u kojem svi troškovi života rastu. Nije popularno ići smanjivati osobni dohodak. 

Rajko Solar, ovaj puta se ne mogu složiti sa vama kolegama. Ljudi koji žele raditi imati će povećanje plaća. Kad ljudi ne rade zadovoljavajuće to se ne može tolerirati. Jučer je voditelj komunalnog odjela do kasno navečer pripremao dokumentaciju kako bi nas prijavio na natječaj dok neto istovremeno radi ispod svakog očekivanja.

Predsjednik općinskog vijeća stavlja točku na glasanje.

	Za prijedlog glasa šest vijećnika, protiv nitko, pet je suzdržanih. Prijedlog je prihvaćen.

8. Donošenje odluke o raspoređivanju sredstava za redovito financiranje političkih stranaka i vijećnika izabranih s liste grupe birača zastupljenih u Općinskom vijeću Općine Jalžabet za 2022. 

           Predsjednik općinskog vijeća poziva načelnika općine da obrazloži točku.

           Rajko Solar, u proračunu za 2022. imamo raspoloživo 10.000 kuna za političke stranke, sredstva se raspodjeljuju sukladno zakonu, broju osvojenih glasova na izborima. Ispravljamo raniju odluku kojom je bilo potrebno dostaviti zahtjev u općinu za isplatu, sada to neće biti potrebno. SDP i HSU nisu predale zahtjeve u 2021. za isplatu te će im se ta sredstva isplatiti u 2022.

Predsjednik općinskog vijeća stavlja točku na glasanje.

	Prijedlog je prihvaćen jednoglasno.

           9. Razno	

           Tomislav Gluhak, komentira probleme groblja i sprovoda koji se javljaju sumještanima.

           Nikola Vuković, poziva vijećnike na primjereno ponašanje, da se drži tema a ne raspravlja o temama koje nemaju veze za sjednicom. Takvo ponašanje je potrebno prekinuti na vrijeme. 

           Davomir Jagačić, ističe da ga muči stanje u okolišu. Smeća ima svugdje nabacanog, i to cijele prikolice. Ljudi bacaju svašta u okoliš. Ne može se razvijati turizam ako smo svugdje puni smeča. Potrebno je to rješavati. Potrebo je propisati kazne i sanirati odlagališta. 

            Ljubica Sačić pita dali i „vikendaši“ moraju imati kante za smeće.

            Siniša Radiković, ovisno gdje su ljudi prijavljeni na tim adresama moraju imati kante za smeće. Općina mora voditi brigu tko gdje stanuje i kažnjavati po potrebi. Provodimo tokom godine akcije čišćenja okoliša.

            Rajko Solar, sa Čistoćom nismo uspjeli dogovoriti niti jednu akciju sakupljanja smeća u okolišu. Sa Prekomom smo dogovorili akciju čišćenja okoliša prije proljeća jer se to može obaviti prije nego poraste trava. Problem groblja je složen, cijene usluga su najniže u okolici, nema dovoljno radnika. Radnici imaju niske plaće. Morati ćemo dizati cijene usluga. Imamo komunalno poduzeće ali nema radnika. Koristimo radnike na javnim radovima. Snalazimo se kako uspijevamo. Dovedite mi nekoga, zaposliti ćemo ga.   

Predsjednik Općinskog vijeća Siniša Sreček zahvaljuje sudionicima na sudjelovanju u radu.
Sjednica je završila u 19.55 h

  Zapisničar						           	Predsjednik općinskog vijeća
Borko Mikić				                               		  Siniša Sreček

